พายุดีเปรสชัน ปาบึก เปลี่ยนทิศเคลื่อนตัวขึ้นทางทิศเหนือค่อนตะวันตกเล็กน้อย ส่งผลกระทบต่อจังหวัดภาคใต้ตอนบน ภาคกลางตอนล่าง และภาคตะวันออก มีแนวโน้มรัศมียังอยู่ในประเทศไทยอีกระยะหนึ่ง
พายุดีเปรสชัน ปาบึก เปลี่ยนทิศเคลื่อนตัวขึ้นทางทิศเหนือค่อนตะวันตกเล็กน้อย ส่งผลกระทบต่อจังหวัดภาคใต้ตอนบน ภาคกลางตอนล่าง และภาคตะวันออก มีแนวโน้มรัศมียังอยู่ในประเทศไทยอีกระยะหนึ่งนายภูเวียง ประคำมินทร์ อธิบดีกรมอุตุนิยมวิทยา แถลงความคืบหน้าการเคลื่อนตัวของพายุดีเปรสชันปาบึกว่า เมื่อเวลาประมาณ 15.00 น. พายุดีเปรสชันปาบึก มีศูนย์กลางอยู่บริเวณทะเลอันดามัน ห่างจากชายฝั่งทางทิศตะวันตก ของอำเภอตะกั่วป่า จังหวัดพังงา ประมาณ 55 กิโลเมตร มีความเร็วลมสูงสุดใหล้ศูนย์กลางประมาณ 55 กิโลเมตรต่อชั่วโมง โดยพายุเคลื่อนตัวเปลี่ยนทิศทางจากตะวันตกค่อนไปทางเหนือ เป็นเบนสู่ทิศเหนือมากขึ้น ด้วยความเร็วประมาณ 10 กิโลเมตรต่อชั่วโมง ส่งผลให้รัศมีปลายพายุจะเคลื่อนพาดผ่านประเทศไทยนานขึ้น และมีพื้นที่ได้รับผลกระทบจะมีฝนตกหนักถึงหนักมาก และลมกระโชกแรงบริเวณจังหวัด เพชรบุรี ประจวบคีรีขันธ์ ชุมพร สุราษฎร์ธานี ระนอง พังงา และภูเก็ต นอกจากนี้ ทิศทางพายุที่เปลี่ยนไปจะส่งผลให้พื้นที่ภาคกลางตอนล่าง รวมถึงจังหวัดที่ติดต่อกับอ่าวไทยและภาคตะวันออก ระยอง จันทบุรี และตราด มีฝนเพิ่มขึ้น อาจเกิดน้ำท่วมฉับพลันและน้ำป่าไหลหลาก และน้ำท่วมขังในพื้นที่ลุ่มต่ำได้สำหรับคลื่นลมบริเวณอ่าวไทยตอนบนตั้งแต่จังหวัดนครศรีธรรมราชขึ้นไป และทะเลอันดามันตอนบนตั้งแต่จังหวัดพังงาขึ้นไปยังคงมีกำลังแรง โดยทะเลมีคลื่นสูง 3-5 เมตร ขอให้ประชาชนที่อาศัยอยู่บริเวณชายฝั่งภาคใต้ตอนบนและภาคตะวันออก ระวังอันตรายจากลมแรงและคลื่นลมแรงที่พัดเข้าหาฝั่ง ชาวเรือควรงดเดินเรือต่อไปอีก 1 วันทั้งนี้ประชาชนติดตามข้อมูลข่าวพยากรณ์อากาศ และประกาศเตือนภัยได้ที่เว็บไซต์กรมอุตุนิยมวิทยา www.tmd.go.th หรือสายด่วนพยากรณ์อากาศ 1182 ตลอด 24 ชั่วโมง